TEISĖS IR TEISĖTVARKOS KOMITETAS SVARSTO:

Civilinio kodekso 2.40 straipsnio pakeitimo įstatymo projektą Nr. XIIP-596(2).

Projekto tikslas – siūloma aiškiai numatyti, kad lietuvių bendrinės kalbos normų laikymosi reikalavimas netaikomas tiems juridinių asmenų pavadinimams, kurie sudaromi vartojant lietuvių kalbos tarminius žodžius ar lotynų kalbos abėcėlės pagrindu sudarytus užsienio kalbų žodžius.

Civilinio kodekso 2.46 straipsnio papildymo įstatymo projektą Nr. XIIP-1002.
Projekto tikslas – panaikinti galimybę teisiniams ginčams dėl Seimo ar Vyriausybės priimtais teisės aktais tvirtinamų naujai steigiamų įstaigų nuostatų registravimo juridinių asmenų registre.
Civilinio kodekso 3.53, 3.59, 3.76, 3.156, 3.157, 3.169, 3.170, 3.174, 3.175, 3.178 3.190 straipsnių pakeitimo įstatymo projektą Nr. XIIP-1616.
Civilinio proceso kodekso 385, 541 straipsnių pakeitimo įstatymo projektą Nr. XIIP-1617.
Projektų tikslas – apsaugoti vaikus nuo žalingų padarinių, kuriuos sukelia tėvų ginčai dėl bendravimo, gyvenamosios vietos su vienu iš jų nustatymo bei neteisėto vaiko išvežimo. Bet koks ginčas dėl to, kur vaikas turėtų gyventi, turėtų būti sprendžiamas jo nuolatinėje gyvenamojoje vietoje dar iki galimo gyvenamosios vietos pakeitimo, išvykstant gyventi į kitą valstybę, taip išvengiant pakartotino vaiko gyvenamosios vietos keitimo, tarptautinių vaiko teisių apsaugos priemonių taikymo, ilgų ir brangiai kainuojančių teisminių ginčų nagrinėjimo kelių valstybių teismuose.
Civilinio kodekso pakeitimo įstatymo projektą Nr. XIIP-1656.

Civilinio proceso kodekso pakeitimo įstatymo projektą Nr. XIIP-1656.

Valstybės garantuojamos teisinės pagalbos įstatymo Nr. VIII-1591 12, 13 ir 22 straipsnių pakeitimo įstatymo projektą Nr. XIIP-1658.

Žmonių užkrečiamųjų ligų profilaktikos ir kontrolės įstatymo Nr. I-1553 9 straipsnio pakeitimo įstatymo projektą Nr. XIIP-1659.

Vietos savivaldos įstatymo Nr. I-533 7 straipsnio pakeitimo įstatymo projektą Nr. XIIP-1660.

2006 m. gruodžio 13 d. buvo priimta Jungtinių Tautų Neįgaliųjų teisių konvencija (toliau – Konvencija), kuri įsigaliojo 2008 m. gegužės 3 d. Konvencijos tikslas yra skatinti, apsaugoti ir užtikrinti visų neįgaliųjų visapusišką ir lygiateisį naudojimąsi visomis žmogaus teisėmis ir pagrindinėmis žmogaus laisvėmis, taip pat skatinti pagarbą šių asmenų prigimtiniam orumui, jų lygų dalyvavimą įvairiose visuomenės gyvenimo srityse. Konvencijos 12 straipsnyje numatyta, kad neįgalieji turi būti visais atvejais laikomi teisės subjektais, kaip ir visi kiti asmenys, turi teisinį veiksnumą visose gyvenimo srityse. Konvencijos šalys turi imtis reikiamų priemonių, kad neįgaliesiems būtų numatyta galimybė pasinaudoti pagalba, kurios jiems gali prireikti įgyvendinant savo teisinį veiksnumą. Valstybės Konvencijos narės turi užtikrinti, kad visos priemonės, susijusios su veiksnumo įgyvendinimu, būtų orientuotos į veiksmingų garantijų suteikimą, kad būtų siekiama užkirsti kelią piktnaudžiavimui pagal tarptautinę žmogaus teisių teisę.

